Kiiret kasvu on näidanud palgad mäetööstuses. Tänavu esimeses kvartalis  maksti mäetööstuses keskmiselt 1072,37 eurost brutokuupalka. Seda on 18,3% enam kui aasta tagasi. Ka brutotunnipalk on mäetööstuses kasvanud 16,6% ehk 6,61 euroni. Mõlemas arvestuses on mäetööstuses olnud Eestis üks kiireimaid kasve. Brutokuupalga kasvus ületas mäetööstust vaid elektrienergia, gaasi, auru ja konditsioneeritud õhuga varustamise tegevusala, kus oli kasv 18,9%.